10-moet-lees-stories: Vrydag, 11 Januarie 2019 | Netwerk24
Pa, seun (16) op Muldersdrift-hoewe in bors geskiet
'n Man en sy 16-jarige seun is vroeg Dinsdagoggend gewond toe hulle deur rowers op 'n kleinhoewe op die plaas Elandsdrift naby Muldersdrift, Gauteng, oorval is.
Lenasia: 3 kinders vas ná skietery by skool
Drie leerlinge van MH Joosub Secondary School in Lenasia is in hegtenis geneem kort ná 'n skietvoorval Dinsdagoggend buite die skool, waarin twee matrikulante gewond is.
Boer wat betogers glo skiet nie in hegtenis
'n Boer van Uniondale, in George in die Suid-Kaap se munisipale gebied, wat na bewering drie betogers raakgeskiet het, is nog nie in hegtenis geneem nie.
SA se Ho toe maar flou in 10 km-ren
Die Suid-Afrikaanse oopwater-swemmer Chad Ho het Dinsdagoggend erken hy was net nie op die standaard van sy sport se heel bestes nie, ná 'n teleurstellende uitslag by die Wêreldkampioenskap in Suid-Korea.
Drie oud-Maties saam met Hawies na Cheetahs
Drie spelers wat by die Maties glorie onder Hawies Fourie in die Varsitybeker-reeks gesmaak het, sal hulle saam met die breier vir die Pro14-reeks by die Cheetahs aansluit.
Kry só jou motor se waarde, verlede met 'n klik
Dis deesdae makliker as ooit om jou getroue ou motor aanlyn (of selfs langs die pad) te verkwansel. Maar dis nie altyd maklik om te weet vir hoeveel nie.
Respek vir mekaar, is dit te veel gevra?
Daar is 'n verskil tussen gelykheid en respek.
Zuma voor Zondo: Sal daar gevolge vir kapers wees?
Oudpres. Jacob Zuma se verskyning voor die Zondo-kommissie moet Suid-Afrikaners nie paai nie. Tensy daar nie gevolge is vir dié wat staatskaping moontlik gemaak het nie, sal die siklus van straffeloosheid net voortduur.
Ons smag na 'n liggie in die tonnel van korrupsie
Suid-Afrikaners is al behoorlik vuisvoos van daaglikse bewerings van korrupsie en wag steeds op die kaptein wat hulle daarvan moet verlos, skryf Danny Titus.
Pianis kom vertel ma se verhaal in SA
"Hou vas aan jou musiek, dit sal altyd jou beste maat wees." Met hierdie laaste woorde het Lisa Jura se ma haar gegroet voordat die Kindertransport-trein in 1938 uit Wene se stasie na Londen vertrek het.
LUISTER: Dana kyk rugby saam met Frik du Preez
Reis saam met Dana Snyman na Frik du Preez se sitkamer.
10-moet-lees-stories: Vrydag, 11 Januarie 2019
11 Januarie 2019 18:08
Dis tyd om skoene uit te skop vir die naweek en gou op die hoogte te kom van die dag se belangrikste nuushoogtepunte.
1. Nog 'n juffrou van Schweizer dalk geskors
'n Tweede graad R-onderwyseres van Laerskool Schweizer-Reneke kan dalk geskors word nadat 'n foto wat wys hoe swart en wit leerlinge apart sit op sosiale media 'n rassestorm ontketen het.
Markus Jooste getuig in 2018 voor die parlementêre komitee oor finansies oor die Steinhoff-debakel. Foto: Jaco Marais
2. Markus Jooste se 'nemesis' haal weer sy mes uit
Die sukkelende Steinhoff begin 2019 nie op 'n goeie noot nie, en het pas aangekondig 'n belegger het 'n aansoek in 'n hof oorsee gebring om 'n stokkie te steek voor die plan om sy reuse-skuldlas te herstruktureer.
'n Emosionele Andy Murray Vrydag toe hy sy uittrede vanjaar as beroepspeler aankondig. Foto: AP
AP andy murray
3. KYK: Murray skok met aankondiging
Andy Murray het Vrydag onthul hy tree vanjaar uit weens erge pyn in sy regterheup, met die Australiese Ope moontlik sy laaste toernooi as 'n beroepstennisspeler.
4. KYK: Plaastwis lei tot woeste skietery; boer, buurman, polisielid dood
'n Skietery laat Donderdagaand op 'n plaas naby Koffiefontein in die Vrystaat het die lewe van drie mense, onder andere 'n polisiebeampte, geëis. Coen Badenhorst (36), 'n boer van die omgewing, het eers sy buurman, Paul Nel (60), doodgeskiet en toe op polisiebeamptes wat by die toneel opgedaag het, losgebrand.
5. Afleggings: Ford SA kan nog niks sê nie
Twee groot motorvervaardigers het Donderdag aangekondig dat hulle duisende mense in Europa gaan aflê. Ford gaan die produksie van sy C-Maxveeldoelvoertug staak, wat meer as 6 000 mense se werk by 'n fabriek in Saarlouis, Duitsland, raak. Dis glo omdat al hoe minder mense groot motors wil hê weens hul hoër brandstofverbruik.
6. Koos Kombuis: Engels is nie die vyand nie
Dit is heeltemal logies om aan te dring op onderrig in 'n moedertaal. Maar dat hierdie strewe moet gepaardgaan met 'n kulturele fobie teenoor alles wat vreemd is, is 'n gevaarlike tendens, skryf Koos Kombuis.
7. KYK: Demi-Leigh se knoets!
Demi-Leigh Nel-Peters, gewese Mej. SA en Mej. Heelal, se Amerikaanse kêrel het 'n knewel van 'n verloofring aan haar vinger gesteek. Nel-Peters het die nuus Donderdagaand op haar Instagram-rekening bekend gemaak en 'n foto gedeel van haar aanstaande man wat die groot vraag op sy knieë vra.
8. DBV in Parys self skuldig aan wreedheid
Werkers en komiteelede van die Dierebeskermingsvereniging (DBV) in Parys is vandeesweek afgedank weens dieremishandeling en wreedheid teenoor diere. Die Nasionale Raad van die Dierebeskermingsvereniging (NDBV) sê in 'n mediaverklaring dat die komitee ontbind is en dat die werknemers vervolg sal word.
9. KYK: Dit gaan weer eishstekend met Neels
Hy het deur 'n tyd van "akute trauma" gegaan, maar is nou besig om nuwe drome te skep, sê Neels van Jaarsveld aan Murray La Vita.
10. Kyk - Sterk wind vererger brand by Franskraal
Inwoners van Franskraal is Vrydagmiddag versoek om dringend die kusdorpie te verlaat weens 'n erge brand. Die brand by Bettysbaai het ook weer opgevlam.